Reversi in C# - CodeProject 11,180,742 members (79,007 online)
wonderful LeThanh1251-Mar-08 18:19 very interesting Last Visit: 31-Dec-99 19:00 Last Update: 27-Jan-15 2:40Refresh1 Hospitale gevaarliker as tronke | Die Vryburger
Die diens wat pasiënte deesdae in hospitale ontvang, maak dat mense se lewens veiliger is in tronke, het ’n medikus aan Die Vryburger gesê.
By Chris Hani-Baragwanath-hospitaal in Johannesburg moes dokters met selfone lig om ’n keisersnee uit te voer toe Eskom se krag tydens die operasie onderbreek. Die kragopwekker wat veronderstel is om binne enkele sekondes aan die gang te kom, het nie brandstof gehad nie.
’n Tyd terug het die Charlotte Maxeke-hospitaal se woordvoerder erken hulle moes meer as 100 operasies per week uitstel of kanselleer weens ’n tekort aan toerusting. Daar is ook nie genoeg narkotiseurs en dokters nie.
Kankerpasiënte by Steve Biko-hospitaal in Pretoria word weggewys nadat ’n bestralingsmasjien in Maart gebreek het en daar geen vooruitsig is dat dit herstel sal word nie.
Onlangs het geneeshere van die Oos-Kaapse Nelson Mandela-hospitaal die pasiënte aan hul eie genade oorgelaat en verkies om in die strate te toi-toi omdat hulle toe reeds ses maande lank sonder betaling moes werk.
Die staatshospitale in Noord-Transvaal het in Mei nie meer voedsel of medisyne gehad nie. Die dokters moes uit eie fondse hul pasiënte voed.
In Nelspruit is ’n nuwe hospitaal opgerig teen ’n koste van R75 miljoen. Die toerusting staan in kartonne en in plastieksakke toegedraai. Die hospitaal wat sowat 350 pasiente kan akkommodeer staan in onbruik. Die foto hierbo is in Mei geneem.
Hierdie toedrag van sake veroorsaak dat veral staatshospitale van geen waarde is nie. Die onkundige en onopgeleide personeel is verantwoordelik vir die breekskade van duur toerusting en dokters het geen manier om die situasie om te draai nie.
One thought on “Hospitale gevaarliker as tronke”
Marius Buys September 18, 2012 at 12:18 pm
Die bestek van die gevaar is nie net beperk tot toerusting nie maar ook personeel.
My ma is twee maande gelede na die N17 Life hospitaal in Springs met longontsteking waar ek moes veg om haar in die intensiewe eenheid te plaas.
Gedurende besoektyd wat n uur lank is gaan sit al die susters in die teekamer met met die besoekers wat moet raai of ventileer masjien ens. reg werk.
Omdat my ma haar lyne wou uittrek het hulle haar so styf vasgebind dat sy net kon kommunikeer dat sy n probleem ondervind deur haar bene in die lug te skop of haar oogbroue op en af te knik.
Dít opsigself sou nie ‘n probleem gewees het as die susters nie so apaties en was nie.
Sy het toe sy weer kon praat gesê dat hulle haar seermaak, dreig en mishandel.
Ek het ook begin agterkom dat hulle die pasiënte se suurstof verhoog met voor besoektyd.
Ek en my stiefpa het om die beurt begin bel en aan die geslote ICU deur gaan klop om seker te maak hulle sit en slaap nie op diens nie. Daar was maar gewoonlik n bedremmelde ou stemmetjie as jy 4uur bel. (neem in ag dat my ma so styf vasgemaak gelê het dat haar hande glad nie kon beweeg nie. Ek het later gelees dat om die liggam van beweging te verhoed bou laktiese suur op wat tot geweldige pyn lei)
Ek moes telkens aan susters uitwys dat die nebuliseer en suurstof maskers se koppel pype se koppe op die vloer lê. Wat hulle dan net so koppel en direk suurstof in my ma se longe invoer.
Ons was baie bly toe my ma gesond genoeg was om na die algemene saal toe te skuif. Daar het sy egter binne twee dae ‘n hart aanval gehad waar die klont in haar longe gaan vassit het.
Sy was blykbaar 10 minute sonder n hartklop en het brein skade opgedoen.
Die dokter het my meegedeel dat hulle haar probeer red het vir 25 minute.
Ek weet egter hoe traag die susters op alarms reageer en soms die sensors wat pasiënte se tekens moet meet ignoreer of selfs afskakel.
Ek kan net wonder hóé lank my ma se alarm geskree het voordat die oorgewig kolos van n suster haar agterent gelig het om te gaan kyk wat aangaan. Nog verder hoe lank sy geneem het om n dokter te ontbied.
My ma is gestabiliseer en vinnig na n ander hospitaal gestuur omdat ek met die mediese ondersoekraad begin dreig het. By die nuwe hospitaal was my na gediagnoseer met septiese skok. Die dokter het gesê heel moontlik as gevolg van n swak ontsmettings regime.
Van die personeel het aan my erken dat hospitale net geld wil maak en dat etiese waardes en bevoegdheid lankal landverlaat het.
My punt is: MOET NIE JOU MEDICI VERTROU NIE, AS DINGE SKEEF LOOP HET HULLE GOED GEOEFENDE VERSKONINGS GEREED OM HULLE BROUWERK EN APATIE TE VERDEDIG.